Enarak (2025eko eleberria)

Enarak, Bernardo Atxaga asteasuar idazlearen nobela bat da. 2025ean Pamiela argitaletxeak argitaratu zuen. Lan honetan Atxagak errealitatea eta fikzioa nahasten ditu, errealismoa eta fantasia, suspensea , umorea, sakontasuna, ausardia.https://www.atxaga.eus/es/bibliografia/enarak

Egilearen esanetan, bere azken eleberria da hau, eta honekin nobelagintzarako bidea ixten duela dio. Hamaikagarren eleberria da. Bere aurreko lanarekin, Etxeak eta hilobiak (2019) baieztapen bera egin zuen, baina azkenean hitza ez zuen bete.https://www.atxaga.eus/news/1763045746/ Heriotzak eta hilerriak presentzia handia dute eleberri osoan. 

 Argumentua 

Argumentua batez ere Arroagoian kokatzen da, oso garai desberdinetan. Urtain da nobela honen lehen pertsonaia; Pedro izeneko pintore profesional bat, azkena. Narratzaile nagusia, bestetik, grigori edo deabru bat, Uzariel. Enarak ere hor daude, etengabe hegan segundoko hamar metro eginez, eleberrian zehar presentzia konstantea.

 Pertsonaia nagusiak 
 Jaun idia
 Urtain boxealaria
 Uzariel grigoria
 Pedro margolaria
 Guillermo Zaharra
 Guillermo Tirolesa
 Franki
 Aura

 Egilearen presentzia 
Eleberri honen bitxikeri bat da bukaeran Bernardo Atxagaren beraren presentzia. Agerpena "Erlea aldizkariko arduradunak Pedrori egindako gutuna" kapituluan ematen da. Bertan Atxagak, beste ideien artean, aldizkariaren desagerpenaren zergatia azaltzen du.

Liburuan badira ere Irazu familiaren inguruko beste aipamen batzuk: eskaintzan, Asun Garikanori zuzenduta, Jone Irazuren aipamena, Elizabet Irazurena...

 Hiztegia 
Liburuaren ezaugarria da egileak sortutako hitzen presentzia, besteak beste, "poliatseginez", "izaki material" pertsona adierazteko, "item" objektu adierazteko, "poliberdea"... Hiztegiaren aldetik ere badira beste bitxikeri, esaterako, iribarren purutasuna adierazteko portzentaiak erabiltzea ("purutasuna %90", 259.or.), gehiago adierazteko "+" ikurra ("kokaina + vodka gimlet + El Danubio Azul" 82. or.)

 Atalak 
Hiru atal ditu:
 Aingeru militarrek Urtainen biografiaren zenbait pasarte eta heriotza zein lurperatzea narratzen dute. 
 Gabriel Zaharraren errota zena salgai dago eta margolariari Aurak eskaintzen dio erosteko.
 Pedroren urteak errotan bizitzen eta han gertatutakoa ikertzen.

 Erreferentziak 

 Kanpo estekak 

Kategoria:Bernardo Atxagaren eleberriak
Kategoria:2025eko liburuak
Kategoria:Pamiela argitaletxearen liburuak